Gandia lliura els premis 'Jo cuide la meua alimentació a casa i tu?'
11 juny 2020

## Gandia lliura els premis 'Jo cuide la meua alimentació a casa i tu?'11 juny 2020Última actualització: 14 juliol 2025

![](../gestion/img/_AO_6133-copia.jpg)  
  

El saló Laval de l'Ajuntament de Gandia va acollir divendres passat el lliurament dels premis de la iniciativa "Jo cuide la meua alimentació a casa i tu?" que va posar en marxa la regidoria de Polítiques Saludables que dirigeix l'edil **Liduvina Gil**.

Una iniciativa que ha donat continuïtat al programa de l'Alimentació Saludable i Activitat Física a l'Escola que es realitza en els Centres Educatius de Gandia i que cada any finalitza amb la celebració del concurs Junior Xef Gandia.

Gil ha volgut agrair en primer lloc la tasca de tots els concursants i dels pares i mares que contribueixen a aquesta iniciativa siga una realitat tot i les circumstàncies que s'han produït. "_Aquest any la Covid-19 no ens ha deixat acabar el programa i per això amb la nostra experta nutricionista Marianela Fernández vam emetre un primer vídeo juntament amb el Consell de la Infància amb 10 recomanacions per a una bona alimentació. Després vam posar en marxa el projecte "Quina és la teua recepta més saludable" que ha tingut molt bona acollida_".

En l'acte de lliurament de premis van participar Jesús Naveiro, responsable de la part d'Activitat Física a l'escola; Nagore Navarrete, coordinadora dels programes de Salut; Carolina Cervero, Secretària de Consell de la Infància; María José Vidal, Dissenyadora-TIC, Programació-web, creadora de Continguts; i Lucas Fortado Ascó, psicòleg de la UPCCA de l'Ajuntament de Gandia i coordinador del programa.

Els premis d'aquesta edició van ser dos viatges per als guanyadors i les seues famílies que van ser: Javier Cabanilles Frasquet de 7 anys i de l'Escola Pia; i Emilio Mendoza Boix de 8 anys i alumne del col·legi Gregori Maians.

[Twittear](https://twitter.com/share)